Ανάπτυξη ψηφιακών μαθησιακών αντικειμένων για την ενίσχυση δεξιοτήτων φωνολογικής επίγνωσης και την εκμάθηση της ανάγνωσης σε παιδιά με δυσλεξία/ διαταραχές της ανάγνωσης
Creators: name: Δόλλα, Αικατερίνη Χαράλαμπου
Publisher: name: Aristotle University of Thessaloniki
Year: 2023
Subjects: Ψηφιακά Μαθησιακά Αντικείμενα
Δυσλεξία
Μαθησιακές Δυσκολίες
Digital Learning Objects
Dyslexia
Special education learning disabilities

description: Η παρούσα εργασία έχει ως σκοπό την ανάπτυξη τριών ψηφιακών μαθησιακών αντικειμένων για την ενίσχυση δεξιοτήτων φωνολογικής επίγνωσης και την εκμάθηση της ανάγνωσης σε παιδιά με δυσλεξία/ διαταραχές της ανάγνωσης και την αξιολόγησή τους από εκπαιδευτικούς. Τα Ψηφιακά Μαθησιακά Αντικείμενα που δημιουργήθηκαν στοχεύουν στην ενδυνάμωση της φωνολογικής επίγνωσης των μαθητών, δηλαδή, στην αντιστοιχία φθόγγου-γράμματος και τη σύνθεση λέξεων από συλλαβές. Τα τρία Ψηφιακά Μαθησιακά Αντικείμενα αναπτύχθηκαν, για να παρέχουν κίνητρα, λειτουργική αλληλεπίδραση και να είναι επαναχρησιμοποιήσιμα. Το λογισμικό που χρησιμοποιήθηκε για τη δημιουργία των συγκεκριμένων ψηφιακών μαθησιακών αντικειμένων είναι Scratch 3.0. Από τη βιβλιογραφική ανασκόπηση προκύπτουν έρευνες με στόχο τη δημιουργία ψηφιακών εφαρμογών και λιγότερες με στόχο τη δημιουργία Ψηφιακών Μαθησιακών Αντικειμένων. Σε γενικές γραμμές οι δημοσιευμένες έρευνες που υπάρχουν στοχεύουν στη δημιουργία και εφαρμογή ψηφιακών εφαρμογών που μπορούν να διευκολύνουν τα παιδιά με δυσλεξία στην εκμάθηση της ανάγνωσης και της γραφής. Λιγότερες έρευνες έχουν στόχο τη δημιουργία Ψηφιακών Μαθησιακών Αντικειμένων για μαθητές με δυσλεξία. Ιδιαίτερα σημαντική κρίνεται η συμβολή των Τ.Π.Ε στην πρώιμη παρέμβαση των παιδιών με μαθησιακές δυσκολίες και υπάρχει αυξανόμενο ενδιαφέρον για την εφαρμογή καινοτόμων τεχνολογιών. Ωστόσο, χρειάζονται περαιτέρω μελέτες για αξιολόγηση των νέων τεχνολογιών για άτομα με διαταραχές λόγου. Τα τρία ψηφιακά μαθησιακά αντικείμενα αξιολογήθηκαν από 15 εκπαιδευτικούς ειδικής αγωγής Πρωτοβάθμιας Εκπαίδευσης της Περιφερειακής Ενότητας Πειραιώς. Το εργαλείο που χρησιμοποιήθηκε είναι το ερωτηματολόγιο LORI. Τα αποτελέσματα της έρευνας είναι θετικά καθώς οι ερωτηθέντες μαθητές με διαταραχή της ανάγνωσης/ δυσλεξία των πρώτων τάξεων χαρακτήρισαν τα τρία ψηφιακά μαθησιακά αντικείμενα ικανοποιητικά ως προς τα χαρακτηριστικά που αξιολογήθηκαν.
description: This paper aims at creating three Learning Objects for students with dyslexia at primary school to develop phonological awareness as well as their evaluation by special education teachers. The target of the three Digital Learning Objects is to develop phonological awareness of dyslexic children. This phonological awareness focuses on letters which lead to confusion and thus children have problems on reading acquisition. These Digital Learning Objects are developed to be reusable, motivated and easy to handle. The software used to create these Learning Objects is Scratch 3.0. Most studies aim to enlarge upon digital education tools and software to improve phonological awareness of dyslexic children. However, a small number of studies have examined Digital Learning Objects to improve phonological awareness of dyslexic children. The Research is significantly interested in the contribution of Information and Communication Technology (ICT) to support students with dyslexia. The literature review highlights the need of further future research on evaluation digital learning tools for children with dyslexia. The three DLOs were evaluated by 15 Special Education teachers at primary school. The tool that is used the LORI questionnaire. The results of the survey are satisfying. Teachers’ feedback showed that instructors are satisfied by the characteristics of the three DLOs.